Fir die näggschdi Staffle vo Big Brother im Primatehuus z Glattfälde  hän mir Kandidate gsuecht  e Huffe dien sich mälde  beworbe het sich dr Prinz vo Hannover, aber sy dä wämmer nit  will yym sig s glyych, ob s im Container e Männer-WC git  au d Abfaarts-Nati het sich gmäldet  me waiss, dass daas nit goot  das gäbt nur Lämpe, will die kämte sogar zem Aesse z spoot  sy bessere sich und fände s Huus zem Trainiere gail  die Hyygel, wo s het  im Innehoof, wääre nit so stail  dr Uriella hämmer e Absaag gä, druurig het sy gflennt  will s im Huus kai Wanne het, wo sy s Wasser weihe kennt  sy verzichti druff, das isch yys glyych, die het ys nit verstande  will s greescht Broblem isch dr Innehoof, deert ka kai UFO lande  zuedäm isch dr Innehoof fir d Nella reserviert  in d Zimmer basst die nit, mr hänn s dausig mool brobiert  d Schallere schryybt  o leent mi yyne, y wuurd drfir no zaale  und ybernämti gäärn  als Aemtli im Huus d Wäscherei-Zentrale